George Lucas

Traxectoria 
Lucas dirixiu a súa primeira obra cinematográfica THX 1138, en 1970. O filme foi producido por American Zoetrope e contou con Francis Ford Coppola como produtor executivo. O filme estaba baseado nunha curtametraxe do propio Lucas gañador de numerosos premios a nivel estatal. En 1971 Lucas forma a súa propia compañía, Lucasfilm Ltd, en San Rafael (California).

En 1973 Lucas dirixiu American Graffiti, un filme sobre autos e xoves. O filme gañou o Globo de Ouro, o New York Film Critics e o premio da National Society of Film Critics. Obtivo tamén 5 nomeamentos aos Oscars.

Catro anos despois, Lucas escribiu e dirixiu A guerra das galaxias (posteriormente rebautizada como Star Wars Episode IV: A New Hope), un filme que bateu tódolos récords de venda de entradas e gañou sete Oscars da academia. Lucas iniciou a historia de O imperio contraataca (Episodio V) e O retorno do Jedi (Episodio VI), das cales tamén foi produtor executivo. En 1980 escribiu e produciu Na busca da arca perdida, dirixida por Steven Spielberg, obtendo 5 premios da academia. Tamén foi co-produto e creador da historia de Indiana Jones e o templo maldito, estreada en 1984, nomeada a 2 premios da Academia e obtendo un Oscar por efectos especiais.

O último proxecto de Lucasfilm foi rematar a nova triloxía de "A Guerra das Galaxias". Star Wars: Episode I - The Phantom Menace, da nova triloxía, foi escrita, dirixida e producida por George Lucas e saíu ao público o 19 de maio de 1999. En maio de 2002 estreouse a segunda parte, Star Wars: Episode II - Attack of the Clones, tamén dirixida e producida por el. O capítulo final da nova triloxía, Star Wars: Episode III - Revenge of the Sith, que abre as portas á triloxía clásica, estreouse o 19 de maio de 2005, quedando a saga finalizada.

 Filmografía 
 THX-1138 (1970): Director, guionista.
 American Graffiti (1973): Director, guionista.
 A guerra das galaxias (1977): Director, guionista, produtor executivo.
 O imperio contraataca (1980): Produtor executivo, guionista.
 O retorno do Jedi (1983): Produtor executivo, guionista.
 Na busca da arca perdida (1981): Produtor executivo, guionista.
 Indiana Jones e o templo maldito (1985): Produtor executivo e guionista.
 Howard o pato (1986): Produtor executivo.
 En busca do val encantado (1987): Produtor executivo.
 Willow (1988): Produtor executivo.
 Tucker (1988): Produtor executivo.
 Indiana Jones e a última cruzada (1989): Produtor executivo.
 Parque Xurásico (1993): Editor.
 Star Wars: Episode II - Attack of the Clones (1999): Director, produtor executivo, guionista.
 Parque Xurásico III (2000): Produtor executivo.
 Star Wars: Episode II - Attack of the Clones (2002): Director, produtor executivo, guionista.
 Star Wars: Episode III - Revenge of the Sith (2005): Director, produtor executivo e guionista.

George Lucas en persoa apareceu na súa última película, Star Wars: Episode III - Revenge of the Sith, interpretando un personaxe extra chamado Baron Papanoida.

Categoría:Directores de cinema dos Estados Unidos de América
Categoría:Estadounidenses de ascendencia inglesa